Publication: Magyar Közlöny
Issue: MK-2011-80 (Year: 2011, Number: 80)
Era: contemporary
Section: 2.3.1. Az alkotmányos értékek alkotmánykötött alkotmánybírósági értelmezésére példa a 47/2007. (VII. 3.) AB határozat. Az
Paragraph Index: 549

2.3.1. Az alkotmányos értékek alkotmánykötött alkotmánybírósági értelmezésére példa a 47/2007. (VII. 3.) AB határozat. Az Alkotmánybíróság ebben a határozatában az Alkotmánynak a köztársasági elnök kitüntetés-adományozási, illetve egyéni kegyelmezési jogköre gyakorlására vonatkozó 30/A. § (1) bekezdésének j), illetve k) pontját értelmezte. Ennek során az Alkotmánybíróság többek között a következõket állapította meg: „A Magyar Köztársaság alkotmányos értékrendje az Alkotmányban normatív módon meghatározott elsõdleges (alapvetõ) értékekbõl, az Alkotmány normatív rendelkezéseibõlértelmezésselmegállapított alkotmányoselvekbõlés értékekbõl (leszármaztatott értékek), valamint az egyes jogági kódexekben (törvényekben és egyéb jogszabályokban), így az állami kitüntetések adományozására vonatkozó törvényekben és egyéb jogszabályi rendelkezésekben megjelenõ – az Alkotmány elsõdleges és leszármaztatott értékrendjét kifejezõ (azt közvetítõ) – további értékekbõl áll. Ezek az értékek az Alkotmánybíróság értelmezéseiben (határozataiban), és végsõ soron az egész alkotmányos kultúrában jelen vannak. Az Alkotmányban foglalt elsõdleges és leszármaztatott értékek egy hierarchikus értékrendet alkotnak, a normatív formában megjelenõ elsõdleges értékekbõl – az Alkotmánybíróság irányadó gyakorlatának megfelelõen – többféle leszármaztatott alkotmányos érték (elv) vezethetõ le. Az Alkotmányban foglalt hierarchikus értékrend csúcsán az Alkotmány 54. § (1) bekezdésében foglalt emberi élethez és méltósághoz való alapjog helyezkedik el, amely számos további alkotmányos alapjog alapja és forrása, az alkotmányos alapjogok egyik anyajoga. Az Alkotmány normatív rendelkezései között olyan alapvetõ alkotmányos értékeket (cél-értékeket) fogalmaz meg, mint a köztársasági államforma (Alkotmány 1. §), az állam függetlensége és

Source: https://magyarkozlony.hu/hivatalos-lapok/6168e2996ecaa8600a073d5c20a3ea56fc3bf947/dokumentumok/38cb31e03d83aada29d49395abb3cca1d1b795ed/letoltes